
Historisk pragmatik, forstået som studiet af hvorledes pragmatiske faktorer kan udløse og/eller påvirke sproglige ændringer, er en relativt ny, men hurtigt voksende, disciplin inden for sprogvidenskaben.  

I mit foredrag vil jeg fokusere på den historiske pragmatik som metode med relevans for både studiet af semantiske ændringer og studiet af grammatikaliseringsprocesser, og jeg vil diskutere nogle nøgleproblemstillinger der rejser sig herved:
· Hvilke typer af pragmatisk-inferentielle størrelser har vi brug for at operere med?

· Hvilke typer ændringsmekanismer har vi brug for at operere med?

· Hvilke konteksttyper har vi brug for at operere med?

· Hvad er forholdet mellem de væsentligste overordnede sprogforandringstendenser der er blevet identificeret i den nyere litteratur?

